Võsareporter

"Võsareporter" oli saatesari Kanal 2-s, kus saatejuht Peeter Võsa tegeles eesti inimeste abistamisega ning tähelepanu juhtimisega ühiskonna valupunktidele. Aeg-ajalt korraldati saates eksperimente. Esimene saade oli eetris 20. veebruaril 2006. 2009. ja 2011. aasta kevadel toimus lisaks laulukonkurss "Võsalaul". Saade oli eetris esmaspäeviti kell 20. Saatesarja tootis Osakond OÜ. Selle teleprodutsent oli Toomas Perli, režissöör Endel Trooja. Saatest on läinud rahvasuhu ohtralt käibefraase ja mitmed saate osalised on saanud osaks folkloorist.

Saatesarja lõpetamisest teatati 28. augustil 2012. Peeter Võsal polnud saadete tegemiseks piisavalt aega põhitöö tõttu riigikogus. Viimane saade läks eetrisse 24. septembril 2012.

 Välislingid 
 Võsareporter hooaeg 1
 Võsareporter hooaeg 2
 Võsareporter hooaeg 3
 Võsareporter hooaeg 4
 Võsareporter hooaeg 5
 Võsareporter hooaeg 6
 Võsareporter hooaeg 7
 Võsareporter hooaeg 8

Kategooria:Eesti telesaated
Kategooria:Kanal 2 telesaated